钦定古今图书集成/方舆汇编/职方典/第1245卷 > 衡州府学校考 府志
## 钦定古今图书集成/方舆汇编/职方典/第1245卷 > 衡州府学校考 府志

本府

衡州府学　学故在石鼓山，宋开庆间毁于兵，改筑城之金鳌山。山在城内西南，后雍藩建府于此，彝其山。郡守赵某以官廨易兴化寺废塔基，亦金鳌山地为大成殿，益市民居地增筑之。元至正间，寺僧讼于朝，竟为所夺。时宋李忠节公芾故宅在崇贤坊，即今府学，地在金鳌山之前。李殉节潭州，地归于官，有司输其值三千缗，度其地创建今学，国谕吴刚中记之。元末复毁于兵，明洪武三年，太守高从训同训导杜文德重建。中为大成殿，东西两庑各为间若干。前为庙门，门外为泮池，跨以石桥；前为棂星门，门外迤十馀步，临前衢为坊，绕以木栅，额坊曰“万代宗师。” 后为启圣祠，为乡贤名宦祠，为敬一亭，规制悉备。又于庙后建明伦堂，及进德、《正心》《诚意》、“明善” 四斋，久且坏。成化九年，太守徐孚始建明伦堂于庙左，易棂星门柱以石。工未竟，以疾去。成化十六年，太守何珣与教授刘庆辈踵成之，徙其门向回雁峰。庙后建尊经阁。前衢建绰揳四，左曰“文逵” ，右曰“文庙。” 其外曰“宾贤” ，曰“毓秀。” 大学士李东阳记。正德三年，提学佥事陈凤梧建射圃于明伦堂东学宫，岁久多圮。嘉靖四十三年，知府金立爱重修，郡人御史朱炳如记。隆庆四年，知府周浩增饬之，酃人副使刘稳记。万历八年，知府熊炜复修。十六年，知府许倓重加完葺，推官黄齐贤“记。” 二十一年，知府陆志孝改名。

宦、乡贤二祠于庙门左右，以翼大殿。移乐器、祭器二库于东、西两庑，傍建宰牲房、神厨于棂星门内。增修明伦堂，后为教授宅，东西列斋凡四，“志道” 、“据德” 、“依仁” 、“游艺” 号舍若干楹。前为仪门，又前为儒学门，门内东为训导宅凡四。三十四年，知府邓以诰复修，郡人参政伍让《记》。四十二年，知府刘春增修。崇祯七年，推官师教隆又重饬之，郡人副使陈圣典为之记。十六年，逆寇张献忠犯衡，堂庑尽毁，惟前庙门及后敬一亭仅存。广文博士皆僦民居。

皇清顺治九年，巡按御史李敬与兵巡道张兆罴知

府陈起潜重建大成殿，凡五间，东西庑各九间，增修庙门，一时焕然更始焉。十四年，偏抚袁廓宇复踵成之，又仍庙左旧址，建明伦堂五间。白门余天溥书《大学圣经》一篇于堂壁，左右为廊舍各三间，仪门、儒学门次第修复。十六年，知府李光座建启圣祠于庙后。然规制粗备，而视旧为略。如名宦、乡贤祠东西斋庖号舍及教授廨，皆阙焉。康熙七年，张奇勋乃复加修葺，凡堂斋门庑施以朱采，延诸生课读其间。时议修复旧制，然费钜工繁，不能无待焉矣。

石鼓书院　在郡北二里所。石鼓山踞蒸湘之会，宋时州学也。奇特秀丽，为湘东八景之一。旧为寻真观。唐刺史齐映建合江亭于山之阴。元和间，士人李宽结庐读书其上。刺史吕温尝访之，太守宇文炫于山之东题曰“东岩” ，西题曰“西谿。” 宋至道三年，郡人李士真援宽故事，请于郡守，愿即故址创书院，以居衡之学者。至景祐二年，集贤校理刘沆来守衡，请于朝，始赐额曰“石鼓书院” ，遂与睢阳、白鹿、岳麓称“四大书院” 焉。淳熙中，部使者潘峙、提刑宋若水先后修葺，而连帅林栗等咸捐金相之。晦庵朱文公有记。见《艺文》。开庆巳未，毁于兵，刑狱使俞琰拓故鼎新，一复旧制。提学黄干出公帑易茶陵田三百五十亩，以膳生徒。元末书院复毁。明永乐十一年，知府史中始图修复，又更兵巡沈庆，知府翁世资相继营度。历弘治初，何珣来知府事，迺克就理。书院前为棂星门，次为禹碑亭。亭之东西翼以号舍若干楹，关西刘玑守衡时所建。亭后为敬义堂，睢阳张一霁建。循石磴而上，中为

先圣燕居堂，有宋时故像，盖肖之秘阁画本者。堂

前为露台，左右皆石磴。再循而上为风雩亭，亭后为讲堂。知府周诏建，旁列主静” 、“定性” 二斋。知府蔡汝楠立。堂后为先贤祠，祀昌黎、晦庵、南轩、勉斋、李宽、李士真六人。万历间，中允曾朝节请祀濂溪，盖七贤云。祠后有砥柱中流一石坊，后又一祠，祀寓贤湛甘泉、邹东廓、程天津。乡贤祀岣、嵝咏、刘岳，《亭黻》、刘仁山稳、王楚阳万善亦为七贤，各肖其像。又北为仰高楼，宋俞琰建。楼下为合江亭，韩昌黎诗刻在焉。又名绿净阁，取韩诗中“绿净不可唾” 之义。亭背石壁峭立，石底勒“朱陵后洞” 四字。昔有得道者，谓从此达衡山，仅三十里许。然本无途径，惟顽石嵯岈耳。后有凿之者，已失其初矣。万历二十年，同知沈铁大书“濯缨濯足于石” ，置合江亭下，又谓之“沧浪亭。” 盖寓意于湘清蒸浊，听人自取，以谂后学也。万历四十年，巡按史记事观察邓云霄度敬义堂后隙地，建大观楼。楼下为回澜堂，以石为柱，檐牙嵌空，流丹若虹，称为壮丽，邓云霄有记。历崇祯十五年，提学高世泰重加修葺。未几，以兵燹毁，烬荡为瓦砾，惟“《合江亭》犹存。

皇清顺治十四年，巡抚偏沅都御史袁廓宇重为创。

建，命知县余天溥董其事。中为武侯祠，前立大观楼，楼下为七贤祠，右为公署五楹，两庑各为书舍，规制略备。康熙七年，今守张奇勋于大观楼崇台之下，立号舍二十馀间，拔衡士之巂者肄业其中，每月两试之。

学田　伊山寺田三十亩，原纳租谷二十七石，粮一石三斗五升。在光政一都六甲。每年除纳正赋外，折租银二两八钱。

学塘　会馆塘一口，在府学右，系理学甯咸置，原无粮税。

衡阳县学　学在县西城外，即宋龙图阁学士郑向故宅。宋开禧三年，县令唐晔始建大成殿五间，左右列两庑，各五间。前为庙门，又前为棂星门。门之外为泮池，即西湖塘。庙后为明伦堂，左右为二斋、《博文》《约礼》。堂之后为亭，亭后为尊经阁，阁之左为教谕宅，左前为训导宅，又前为启圣公祠。儒学门在棂星门左。元至正七年，佥宪周骧因泮池没于寺，僧力复之，刘简有“记。” 元末毁于兵。明洪武初，知县周岳即旧址重建。正

统中，知县林靖重修。成化六年，知府徐孚重建，谢省《记》。万历庚辰，学宫尽圮。壬辰，同知沈铁、推官朱梯议，以理刑署馀宅若干楹移置学宫，为尊经阁，又为敬一亭。癸巳，知府陆志孝鼎新之，一如其旧。崇祯十六年秋，逆寇张献忠陷衡。

圣庙暨两庑，斋舍悉焚灺无馀至。

皇清顺治十二年，诸生蔡国球、王之燮等请于“偏抚。”

袁廓宇发诸荒冢，迁瘗之，各捐赀不等。甫设栋建楹，寻为风所折。十八年，教官古通今等，复先后请于兵巡胡允，各捐助有差。自康熙元年七月经始，越明年夏，赖知府刘进礼乃告成。中建“大成殿” ，凡五间，东西庑各三间。前设庙门，后建“启圣公祠” 三间。至于尊经阁、明伦堂、左右斋舍及棂星门、儒学门等，尚待修复焉。

学田　、荷叶塘田四亩七分五釐，粮二斗七升，在慕、道二都八甲。除正赋系佃民自纳外，每年纳米十斛。近因荒，止纳米七斛。

油麻凹田，四十亩，粮一石六斗。在政、义二都。四甲。

团鱼塘田五十亩，粮四石四斗。在金、兰二都六甲。

大陂头田一十四亩，粮一石八升，在长乐上里，一都九甲。

油塘尾田二十六亩，粮一石四斗五升。内一石五升在永福上四都三甲，又四斗在永福六都三甲。

客塘尾田，五亩六分，粮二斗七升。在光政三都二甲已上，自油麻凹以下五处，其田有上、中、下则起派不等，共额租谷一百六十二石。除照民例完正赋外，馀照时值易银，听候公用。

学塘　西湖塘、鱼利塘在学前，七十二亩，粮六石四升。在西厢，三甲，额税银一十两。

招陂塘防旱塘在西乡，一百四亩五分，粮一石四斗八升，在西厢，三甲，额税银一两八钱。已上二塘税银，除照民例完正赋外，馀银听候公用外，州县：

衡山县学　自唐天宝间县宰陆公始建。时兵戈扰攘，陆独加意文事，杜子美为之感激赋诗，谓“足以恢大义而压戎马之气。” 宋大观元年，学士郑居中奏乞御笔八行，刻石学宫，以明伦化俗为务，碑至今存。元末庙毁于兵，明洪武三年，知县陆伯良即旧基建之。宣德五年，知县彭戢重修。正统间，知县龚俛、县丞方绅以庙学湫隘弗称，购地广之。成化十五年，知县游昂重修大成殿、明伦堂及两斋。嘉靖五年，知县彭簪增修学舍二十三间，中为文会堂，与诸生讲业其中。庆隆二年，迁于南门外预备仓之旧址。万历十一年，《形》家以为未善，复迁于城内县治之左，开云楼之右。十六年，巡按御史柯挺巡历至县，视学宫形胜，乃迁“明伦堂” 于巾紫峰之麓。中为

先师庙三间：东西庑各五间。前为庙门，又前为棂

星门门外为文峰塔，今废。右为明伦堂，今废。又右为启圣祠庙，左为名宦乡贤祠。教谕宅在启圣祠右。训导宅在明伦堂右。两宅悉毁于兵。南岳书院　在岳山西。肃宗时，邺侯李泌退隐衡山，诏赐道士服，为治室庐于烟霞峰侧，名曰“端居室。” 后相德宗，其子繁为随州刺史，邺侯。家多藏书。

韦宙书院　宙仕唐为永州太守，辞官居衡山，创书院于净福山兜率寺左，去县南十五里，遗址尚存。

卢藩书院　藩，唐人，隐居衡山，创书院于紫盖峰。院废，基存。

赵抃书院　宋神宗时，抃以资政殿学士知杭州，改青州，复知成都，后以太子少保致仕。其子屼奉抃遍游诸名山，遂于衡山卜居，有书院遗址存焉。遗址内尚存门鼓二枚，前有民间稻田，作半月形，疑即门前旧池。嘉靖三十六年，副使程秀民重建。

胡文定公书院　。文定名安国，初提举湖南学事，诏举遗逸，安国以王绘、邓璋应诏。零陵簿某言：“二人乃范纯仁客，而流人邹浩所请托也。” 蔡京得簿言，命湖南提刑按治，无验，安国竟除名。读书衡山紫盖峰下，著《春秋传》，十五年不出。二子寅、宏，增创书楼，各有著述。今书院祀文定先生，配以二子，盖重建于明弘治乙卯，监察御史郑惟恒属衡州府同知邓淮成之也。大学士长沙李东阳有《记》。

南轩书院　南轩，张栻，宋忠献魏国公浚之子。浚罢相守永，日栻往来省侍，受学于五峰先生，又与朱子同游讲学。置书院于岳山后，今基存。

赵季西书院　在安上峰，有墨池，今池水墨色，甘泉书院　湛甘泉先生嘉靖甲辰岁，年八十有四矣。因武陵蒋公信之约，遂自罗浮携门人骆尧知、周荣朱、黄云淡来游衡山，筑室于紫云峰之麓，与衡士讲学其中，数月乃归。后十年甲寅，先生年九十四，复游衡山，舟经石鼓，题诗壁间。栖迟衡岳复数月，庞眉皓首，其颜如童，人望之如仙焉。

白沙书院　在甘泉书院上。甘泉早承白沙先生之学，以先生尝寤寐衡岳，弗果而卒。于是另构堂于书院之上，以祀白沙。

东廓书院　邹守益号东廓，国子祭酒，从阳明先生学，契“良知” 之旨。嘉靖中，讲学石鼓，复建书院于南台寺左，著《教言》二十五篇。子善，孙德溥，俱以文章儒术著名。隆、万间，先后游南岳，俱有诗记。三世于衡，唱酬相躅，有明一氏而已。集贤书院　在集贤峰下。太常卿夏良胜谪守茶陵，同编修张治游南岳，与知县彭簪议，建集唐、宋名贤李邺侯、韩昌黎、朱、张二夫子合祀之。先是，朱、张有专祠在方广后。方广祠毁，郡人曾凤仪迁主于集贤，祀之。岁春秋上丁，邑博躬祀祠下。明季，衡山知县董我前修方广故祠，奉朱、张二子，而集贤合祀如故。今因之。

九龙书院　在岳路九龙泉，知县单仲礼建。文昌书院　“在县治南关外。知县彭簪、邓国材建。”

景行书院　在岳庙街右。

皇清顺治九年，邑人合建，以祀枢巡张兆罴、郡丞赵

廷标

各书院田一百八十五亩，该租谷一百三十八石。内胡文定公书院田八十亩，租谷三十九石。集贤书院田四十五亩，租谷三十九石。甘泉书院田六十亩，租谷六十石。以上田租，除丈归僧道户内起纳《条鞭》外，馀谷供集贤、甘泉二书院祭祀及诸生会课支用。

社学　一在城南坛左，一在城隍庙西，一在雷家埠、一在依田、一在平头村，一在南岳庙前，一在皇华站、一在吴集、一在草市、一在沙泉、一在白杲。

学田　流杯池田租八石。嘉靖四年知县彭簪置。

铁炉冲田五十亩，在二十四都，系贺家田。三十都田十亩，系万历十二年置。

二十都。又田二十亩，系万历十三年知县王三畏置，合前田共三十亩，内熟田二十亩，每年收租一十二石，作会课用。

学塘　大小二口，俱在学前。

学店　儒学左街。万历十二年修学馀银置起店十四间，内将三间与杨典宝易地一片起塔，见存十一间，收租支费。

耒阳县学　在县南

先师庙，凡三间，东西两庑各十二间，前为庙门，门

左为文昌祠，右为土地祠，俱废。门之外为泮池，又前为棂星门，又启圣祠、名宦、乡贤祠、敬一亭、宰牲房、神厨各三间。庙左为明伦堂五间。后为尊经阁，今废。东西列成德、“达材” 二斋，又西为教谕廨、训导廨。廨前为仪门，又前为儒学门。门内号舍二十间，射圃、馔堂三间，今废。学故在县治东，汉侯寘始创。宋元符二年，江滋重建。元末毁于兵。明洪武二年，知县徐煜移置县治北。天顺中，御史龚谦捐金，命推官余敬重修。成化五年，知府徐孚、主簿韦镔重建。正德六年，知县王睿议建城垣，遂障学宫风水，科名稍衰。嘉靖四十五年，知县苏伟决意迁改，寻以丁艰去任，贻金四百馀两贮待。至隆庆己巳，知县刘太和始迁建学宫于南城外山川坛，科名复振。万历己亥年，知县曾惟悫改移

文庙于明伦堂之前、至丁酉、庚子、癸卯、丙午四科。

《联发》寻议于左边空旷地造塔一座，取“文峰秀映” 之意。本学棂星门外旧有泮池，万历四十一年知县朱学忠捐俸凿之，四围砖砌，加石槛于其上。今岁久渐圮，举而修之，尚有待焉。

杜陵书院　在县治北二里，即杜甫祠堂处，左右书舍各六间。唐建。明嘉靖辛亥，知县马宣重修。

白石书院　即庞公祠基。嘉靖壬子，知县马宣为郡守蔡白石先生建。

社学　在县南。天顺七年，知县张兰建。嘉靖辛亥，知县马宣又增设于灶头、上堡、新城、“肥田等市及城外中街，凡五所。今废。”

常宁县学　在县南门外，大成殿三间，东西两。

庑各五间。前为庙门，又前为棂星门。库房、宰牲神厨各三间。庙后为启圣祠、乡贤、名宦祠俱在集贤书院后。庙左为明伦堂，东西列高明、广大二斋，号舍一十五间。前为仪门，又前为儒学门，右为教谕司、训廨，左为训导廨，后为魁星亭、卓尔亭、高明亭。宋始建为州学，元末毁于兵，明洪武三年，降州为县，学亦因之。八年，县丞金彦利重创，岁久颓敝。成化十九年，知县谢廷举重修，因创观德亭于学之南。正德己巳，推官马萱复修。嘉靖己未，知县赵泮复修明伦堂、魁星亭建自宋开禧间。明景泰间，训导张懋复修高明亭，即二贤祠，以祀程、朱，建自元大德间。明万历二年，知县陶敬图重修。四十三年，知县刘自省复建大殿、两庑、两斋。崇祯九年，知县徐兆奎重修，更新建棂星门，周围增甃以石。

皇清顺治十七年，知县张芳捐俸改建，栋桷榱楹焕

然一新甫兴工，寻去任。康熙七年，知县张问明复捐俸鼎新之。

集贤书院　即芹东书院，为教社学子弟而设，以其居儒学左，故旧名芹东。成化二十年，知县谢廷举重修，久废。万历四年，知县陶敬图查旧《志》清出废址重造，更今名。

桃花书院　在城内

学田　：西阳保田三十亩，大小四十四坵，该租三十石。嘉靖十四年，邑庠生吴邦卿捐入。又西阳保田三十亩，大小三十三坵，该租二十九石。鹅湖塘一口，租四石，嘉靖三十一年民黄元捐入。

鸭婆塘田一坵，租七石五斗。

石羊保玉草冲田一十三坵，召政门首田二坵，又门首沙塘内五坵，租十三石。又官板保下洞田三坵，东价猴子毛田二坵。陈万通门首田三坵，秧田、园内田各一坵，租二十二石。

学塘　一口

学地　在学前右大街，上下各十丈，租银二两。安仁县学　在县东南隅，中为

先师庙，凡三间，东西庑各十间，前为“庙门” ，门之左：

右为名宦、乡贤祠、省牲所、忠节祠、文昌祠。门之外为泮池，又前为棂星门。庙左为明伦堂，东西列进德、修业二斋，号舍各十间。堂右为启圣祠，左为魁星亭，堂后为馔堂，东为教谕廨，西为训导廨。廨前为仪门。门之东为敬一亭、浴沂亭。又前为儒学门，门内东为桂香楼，又前为启秀门。学故在县西，宋绍兴中徙于西南。嘉定五年，王槐迁今所。明洪武三年，知县韦衡建。景泰四年，知县李恕、施善相继重修。弘治七年，佥宪吴淑以学基狭隘，购民地拓广之。弘治十五年，知县陈善、正德九年，知县韩宗尧重修。嘉靖十年，知县张宥建敬一亭。万历七年，教谕经仁恒辟启秀门，列名宦、乡贤二祠。九年，知县赖霖改启圣祠于明伦堂右，以明伦堂在庙后，文峰障塞，改建今所。郡人伍让《记》。万历二十八年，知县谢之藩改建。

先师庙于西城内“城隍祠” 之右，迁启圣祠于新学。

大成殿之左，建名宦、乡贤二祠于新学戟门左右，开凿泮池，中竖小坊二座。万历三十一年，知县谢之藩建“魁星亭” 于南湫书院塑像于其上，春秋祭祀。

皇清悉仍其旧。

南湫书院　在县毓秀门内。明万历三十一年，知县谢之藩建。

清溪书院　在县东南三里宝塔寺之左。宋丞相周必大读书处。嘉定间，县令王槐建书院于此，即旧学基也。元至正二年，县令王显重修。明嘉靖二十二年，教谕闵文振即四忠祠改修。今圮。

社学　在西街。洪武间，建于南门外。成化十六年，知县陆翰重修。正德十一年，寇毁。嘉靖七年，知县孙枝徙建今所。今废。

学田　李珂，捐早租田二十六亩五分，纳租二十三石二斗。市江田一所，纳租三十四石六斗。外塘一口何正道、李万定二处，实纳租二十三石六斗。

阳瑞光田纳租二十五石五斗。

侯智伦租谷九石

罗国定租谷五石四斗，以土除给租各户纳粮外，实存租谷一百二十一石三斗，听本学支用。酃县学　在县东中为

先师庙，凡三间。东西两庑各五间。前为庙门。又前

为棂星门，庙左为启圣祠、名宦、乡贤祠。库房、宰牲、神厨、射圃各三间，明伦堂三间，东西列进德

修业二斋，号舍十间，堂右为敬一亭，馔堂三间，教谕、训导廨附焉。学故在县西，宋嘉定中建。元至正中徙今所。明洪武三年，知县朱玑、训导尹廷实仍旧址鼎建。天顺七年，知县韩暄重修。弘治四年，知县苏源复大新之。嘉靖十六年，知县高祉建敬一亭。二十三年，知县胡子信建“启圣祠。” 岁久渐圮，仅存庙及明伦堂数椽。

皇清顺治十八年，知县李朝事同教官李光纶、田弘。

恕“修葺大成殿” ，凡启圣祠、文昌祠戟门两庑，咸鼎新之。棂星门，则康熙八年始建焉。

台山书院　在县西二十里。山高二十馀仞，上平旷若台。宋邑人尹沂读书讲学其中。今基存社学　、坊都各一所，载《旧府志》。《县志》载“学在西城外” ，今圮。

桂阳州学　在州治东。中为

先师庙、凡三间。东西庑各八间。前为庙门。门左为

名宦祠右为乡贤祠，又前为棂星门，宰牲、神厨俱废。库房一间，庙左为启圣祠，祠左为学正、训导廨，庙后为魁星亭，庙右为明伦堂，东西两斋，号房各八间，堂后为敬一亭，会馔堂一间，前为仪门，又前为儒学门。学故为郡，五代时创，天圣五年火。绍兴十二年，知桂阳监张修迁学于城南，胡致堂有《记》。宋乾道元年毁于寇，四年，复建于旧地，张南轩有记。泰定八年，郡守以其地隶圃者，拨归军学。有东汉守令七贤祠、濂溪周子祠、太守陈止斋、郡常卿柴秘书高奏院祠。明洪武三年，知府李福因旧基置府学于治东。洪武八年，改府学为州学，废平阳县学为射圃。弘治壬子，判官姜绾以地利请迁城南即平阳县旧址，州判桑悦《记》。嘉靖十七年，巡抚顾璘、分巡姜仪，属千户陈本督工，复迁旧址，今之学宫是也。万历十三年，知州罗大奎重修。

皇清顺治八年，文庙灾，两庑悉毁。十四年，知州刘见

龙重建。康熙九年，知州吴宗杞、学正易廷望复修。

石林书院　在城西三里芙蓉峰下。宋进士黄照邻及子植读书处。淳熙五年立，久废。

蒙泉书院　在城隍祠后。明嘉靖五年，知州戴录建。西有泉，甘冽不竭，故题曰“蒙泉。”

子龙书院　在州治东，去城里许。因“赵云迹在此” ，故名。久废。

兴贤学　在城南

育才学　在城北，俱废。

《学田　》李家坊田苗六十担，该粮三斗，租谷逐年与佃均分。樊福所左园地一片，塘一口，逐年纳租银二钱。

雷家坊机木坪田，十五担，该粮七升五合。罗一楠耕，逐年纳租谷三石，内除三斗完粮差石。山头下村水口田，二十担，粮一斗，杨廷宪耕种。

禹帝庙下塘边田一十八担，塘一口，秋粮六升，逐年纳租银四钱。以上本学纸张支用。

碓下田二十担，粮九升五合。曾孟贵佃。

“下邓婆田塘” 二号，苗十担，该租银二钱。以上刷卷、纸张工食支用。

金一乡一二都官陂“大水源” 中田，四亩一分二釐，陈金用佃，逐年除纳粮差外，纳租银八钱；銮一乡五都锦里铺田四亩八分六釐二毫，又田五亩八分三毫，雷耀佃耕，每年除纳粮差外，纳租银一两五分。

晋宁乡一都海塘田三亩九分七釐，尹才佃，逐年除完粮差外，纳租银七钱九分四釐。

金三乡一都双轿鸭园下二处田六亩八分，除完粮差外，纳银一两四钱四分。

陈家湾田一十五担，除完粮差外，纳租银三钱。“晋宁乡一都檀山下” 八处，共田一十一亩八分三釐，除完粮差外，纳租银一两六钱六分六釐二毫。

岭背瓦窑头田二亩四分，周宗惠耕，逐年纳租银三钱零。

桐木板塔山下田苗二亩四分。周文贤佃，逐年除完粮差外，纳租银三钱。

大田背石塘田苗三亩五分。周文光佃，逐年除完粮差外，纳租银五钱九分。

大井头田苗一亩五分。周文清佃，逐年除完粮差外，纳租银五分。

栗树下、石塘背洞中、枫木塘、张家山等八处，共田一十亩一分。除完粮差外，纳银一两六钱六分七釐。

射圃塘一口，每年纳租银二钱。

罗一巽佃田除完粮差外，纳租谷一石四斗。

下燕塘、上燕塘，塘下带下铺、舍人渡、三公井、邦里、三都、下平都、禾仓、头邦里、上水头、牛屎寨，共十三处，每年除完粮差外，共纳银四两八钱五分。

嘉禾县学　，始于崇祯十二年。甫设栋，即有灵鹊来巢。时同知张恂额曰：“鹊巢黉栋。” 不数年，寻毁于兵，仅存明伦堂一区。

皇清康熙八年，知县汤学尹捐俸鸠工，复鼎新之。

临武县学　在县东北。中为

先师庙，凡五间，东西庑各七间，前为“庙门” ，门之左：

右为宰牲神厨房，门之外为泮桥，又前为棂星门。明伦堂凡三间，左右列“进德” 、“修业” 二斋号舍各八间。堂后为教谕廨，右为训导宅。堂之左为启圣祠，左为名宦祠，右为乡贤祠。射圃一所。堂之驰道为敬一亭，前为仪门，又前为儒学门。学故在东南，宋乾道元年改建今所，绍定间重修。元延祐丙辰，县尹皮元重建。桂阳路儒学教授欧阳南有记。元末毁于兵，明洪武三年，知县贾元凯建。正统九年，知县秦庸重建，翰林学士陈循《记》。弘治十六年，教谕陈显祖奏徙复旧址。十七年，知县刘熙载甃石为棂星门。三十年，知县费懋文创建启圣祠及名宦、乡贤二祠。万历四十八年，知县杨学孔修。崇祯七年，知县徐开禧重修，有记。明末悉颓废。

皇清康熙四年，知县李振麟重建。

先师庙及明伦堂。九年、训导李蕃捐造圣贤神主、

五座

南薰书院　在县治南三里。宋延祐间，邑人陈骡溪建，今废。

环绿书院　在县东南。宋景定中，邑人谭衡建，今废。

侑溪书院　今废

白石书院　在“侑溪书院” 右，今废。

学田　黄门口田，一十亩。

新村田五亩

走马营田五亩

古车洞田九亩

上富村田五亩三分

平头岭田一亩

深圳田一亩三分

蓝山县学　在县东。中为文庙三间，左右列两庑，各五间。前为庙门，门之外为泮池，池之前为棂星门。庙后为明伦堂，左右列《时习》《日新》二斋，号舍各五间。启圣祠、敬一亭、会馔堂俱在学左。庙门左为乡贤祠，右为名宦祠，堂后为教谕廨，右为训导廨。学建自宋庆历四年，旧在舜水之厓，知县沈光龙改筑于县南，工未竟而去。宝历丙戌，桂阳守高不倚，檄知县史元举修之，成于绍定改元之夏。越三年，知县赵汝澹增饬之。至元丁亥，县尹李勉之复加完葺。泰定五年，刘季哲改卜于邑东之剧。参长沙李珠《记》。明洪武中，即其地重建。成化元年，知县萧袚修之。弘治五年，知县汪英重修。正德乙亥，知县刘文华撤而新之，岁久圮。万历乙亥，教谕张朝臣重修，而“云路坊” 、“聚奎门” 则朝臣所创建。

皇清康熙九年，知县郑梦坤重修